Լև Միլխ

**Լև Ռոմանովիչ Միլխ** (, ), խորհրդային ռազմական, քաղաքական և պետական գործիչ։

## Կենսագրություն
Միլխը ծնվել է Կովենսկի նահանգի Շավլի քաղաքում։ Հայրը՝ Ռուբիմը, աշխատել է հողաչափ, ընտանիքը եղել է աղքատ, գումար վաստակելու համար մայրը մեկնել է Գերմանիա, որտեղ սովորել է ատամնաբույժի մասնագիտություն։ Լև Միլխը դպրոցն ավարտել է Կովնոյում, 1915 թվականին ընդունվել է Պետերբուրգի համալսարանի իրավաբանական ֆակուլտետ, բայց չի ավարտել, քանի որ մոբիլիզացվել է։ Ավարտել է Պետերգոֆի պրապորշչիկների դպրոցը, ուղարկվել է Կազանի ռազմական շրջանում ծառայության։

1917 թվականի սեպտեմբերին մտել է ՌՍԴԲԿ կազմի մեջ։ Հոկտեմբերյան հեղափոխությունից հետո շարունակել է ծառայությունը Կարմիր բանակում։ 1918 թվականին եղել է Կազանի նահանգի զինվորական կոմիսարը, 1919 թվականին դարձել է 21-րդ հրաձգային դիվիզիայի քաղաքական բաժնի պետ։ 1920 թվականին՝ 4-րդ բանակի քաղբաժնի պետ, Սևծովյան ամրացված շրջանի ՌՎԽ-ի անդամ, 6-րդ բանակի ՌՎԽ-ի անդամի պաշտոնակատար։

Մասնակցել է չեխական լեգեոներների (1918), կոլչակովյան (1919), դենիկինյան զորքերի (1920), Վրանգելի ջոկատների (1920), լեհական պատերազմի (1920) դեմ մարտերին, մասնակցել է Կրոնշտադտի ապստամբության ճնշմանը (1921)։

1920 թվականին (այլ տվյալներով՝ 1921) դարձել է Դոնեցկ նահանգի ԿՊ(բ)-ի շրջկոմի քարտուղարը։ 1923 թվականից աշխատել է ՌԿ(բ)Կ Կենտկոմում որպես հրահանգիչ։ 1928 թվականին դարձել է ԽՄԿԿ(բ) Կենտկոմի կազմակերպչական-կարգադրիչ բաժնի վարիչի տեղակալ։

1928 թվականի հուլիսից մինչև 1930 թվականի հուլիսը՝ ԽՄԿ(բ) Ուլյանովսկի շրջկոմի պատասխանատու քարտուղար։

Հետագայում աշխատել է որպես Տրանսպորտի գծով Միջին Վոլգայի երկրամասի ՎԿՊ(բ)-ի կոմիտեի քարտուղար։ Եղել է բանվորների, գյուղացիների և կարմիրբանակայինների դեպուտատների XV Համառուսաստանյան խորհուրդների համագումարի պատվիրակ (1931)։ 1932 թվականի հոկտեմբերի 9-ից մինչև 1933 թվականի սեպտեմբերը եղել է ՎԿՊ(բ) Միջին Վոլգայի երկրամասային կոմիտեի երկրորդ քարտուղարը

1933-1936 թվականներին աշխատել է Հարավ-Արևմտյան երկաթուղու քաղաքական բաժնի պետ, այնուհետև՝ նույն պաշտոնում Օդեսայի երկաթուղում։ Եղել է Ուկրաինայի Կ(բ)Կ Կենտկոմի անդամ։ 1936 թվականի հունիսից եղել է Օդեսայի երկաթուղու պետ։

Լև Ռոմանովիչ Միլխը եղել է 10-րդ, 15-րդ, 16-րդ և 17-րդ կուսակցական կոնֆերանսների պատվիրակ, կուսակցության 10-րդ, 14-րդ, 15-րդ, 16-րդ և 17-րդ համագումարների պատվիրակ, ՀԽՍՀ 3-րդ և 15-րդ գումարման Գործադիր կենտրոնական կոմիտեի նիստերի անդամ։

1937 թվականին ձերբակալվել է, 1938 թվականի ապրիլի 13-ին գնդակահարվել է. Վերականգնվել է 1956 թվականի սեպտեմբերի 8-ին ԽՍՀՄ Գերագույն դատարանի ռազմական կոլեգիայի կողմից Լև Ռոմանովիչ Միլխը «հետմահու՝ հանցակազմի բացակայության պատճառով»։

Լև Ռոմանովիչի մոտ մնացել են երեք դուստր, ամենափոքրը հոր ձերբակալման պահին եղել է ընդամենը մեկ ամսական, ինչը նրա կնոջը՝ Լիդիա Իվանովնային հնարավորություն է տվել ևս ութ ամիս անցկացնելու ազատության մեջ։ Հետագայում կինը նույնպես ձերբակալվել է, դատապարտվել, ըստ դստեր ազատ է արձակվել միայն 1954 թվականից հետո։ 1956 թվականին Լիդիա Միլխը ռեաբիլիտացվել է, վերականգնվել է կուսակցության շարքերում, ստացել է բնակարան Մոսկվայում։

## Մրցանակներ
* Կարմիր դրոշի շքանշան (1922),
* Լենինի շքանշան (1936 թվականի ապրիլի 4-ին), 1935 թվականի և 1936 թվականի I եռամսյակի երկաթուղային փոխադրումների պետական պլանի գերակատարման, երկաթուղային տրանսպորտի տեխնիկական միջոցների և նրա ձեռնարկությունների լավագույն օգտագործման գործում ձեռք բերված հաջողությունների համար։

## Ծանոթագրություններ

## Գրաանություն
* 
* 

 
Կատեգորիա:Բոլշևիկներ
Կատեգորիա:ԽՍՀՄ քաղաքական գործիչներ
Կատեգորիա:ԽՍՀՄ-ում բռնադատվածներ
Կատեգորիա:ԽՍՀՄ-ում գնդակահարվածներ
Կատեգորիա:Ռուսաստանի քաղաքացիական պատերազմի մասնակիցներ